Ustavna demokratska partija (Japan)
<s>je bila liberalna politička stranka u Japanu koja je igrala važnu ulogu u političkom životu predratnog Japana.</s><s>Osnovana je 1927. godine spajanjem liberalne stranke Kenseikai sa disidentima iz konzervativne stranke Rikken Seiyukai, koja će Ustavnoj demokratskoj partiji biti glavni suparnik.</s><s>Rikken Minseito je podršku uglavnom imala u srednjoj klasi, ali i dijelu poslovnih krugova, prije svega zaibatsuima kao što je Mistubishi.</s><s>Osim zalaganja za liberalne političke reforme, kao što je proširenje prava glasa na žene, isticala se i zalaganjem za miroljubivu vanjsku politiku, a zbog čega su njeni istaknuti čelnici bili čestom metom nasilja od strane ultranacionalističkih krugova u vojsci.</s><s>Iako je na izborima 1930. godine osvojila apsolutnu većinu i sastavila vladu, njena je politika bila paralizirana kako posljedicama Velike ekonomske krize, tako i nemogućnošću da kontrolira vojsku koja je na svoju ruku okupirala Mandžuriju te pokrenula događaje koji će 1937. godine eskalirati u Drugi japansko-kineski rat.</s><s>Do 1936. godine njeno je vodstvo prihvatilo pro-militarističku politiku i podržavalo vojne akcije u Kini.</s><s>Na izborima 1937., posljednjim održanim pred rat, osvojila je najviše glasova, ali je, kao i sve druge stranke i civilni političari, bila marginalizirana.</s><s>Godine 1940. se zajedno sa Rikken Seiyukai i Partijom socijalističkih masa pristala spojiti u Udruženje za pomoć carskoj vladavini, frontovsku organizaciju koja će nominalno djelovati kao vladajuća stranka u de facto jednopartijskom režimu za vrijeme Drugog svjetskog rata.</s><s>Poslije rata se većina njenih članova priključila strankama od kojih će 1955. nastati danas vladajuća Liberalna demokratska partija.</s><s>Nastanci 1927.</s><s>Prestanci 1940.</s><s>Bivše političke stranke u Japanu</s>

